b'\n_START_ARTICLE_\nHekat\n_START_PARAGRAPH_\nHekat (transkribirano HqA.t) je bil staroegip\xc4\x8danska prostorninska enota za merjenje \xc5\xbeita, kruha in piva, ki je merila 4,75 L. Obstajala sta tudi dvojni hekat (hekati), ki je meril 9,5 L, in dvojni hekati (hekat fedu), ki je meril 19 L._NEWLINE_Do Novega kraljestva je bil hekat desetina, kasneje pa \xc5\xa1estnajstina khara. V Novem kraljestvu je bila uvedena nova prostorninska enota oipe (transkribirano ip.t), ki je meril \xc5\xa1tiri hekate. Hekat je bil razdeljen na manj\xc5\xa1e enote hin (1/10), d\xc5\xbea (1/64) in ro (1/320 hekata). Najmanj\xc5\xa1e so bile primerne tudi za zdravila. Tanja Pommerening je leta 2002 vrednost d\xc5\xbea v Srednjem kraljestvu ocenila na 1/64 hekata (75 cm\xc2\xb3), v Novem kraljestvu pa na 1/64 oipe (1/16 hekata ali 300 cm\xc2\xb3), kar pomeni, da je bil d\xc5\xbea izra\xc5\xbeen z najmanj\xc5\xa1im ulomkom Horovega o\xc4\x8desa. Pommereningova domneva, da se je sprememba v Novem kraljestvu zgodila z zamenjavo hekata z oipejem kot uradno faraonsko kontrolno enoto za prostornino.'